

R E P U B L I K A H R V A T S K A

DUBROVAČKO-NERETVANSKA ŽUPANIJA

 **GRAD DUBROVNIK**

**G r a d o n a č e l n i k**

KLASA: 363-01/17-09/33

URBROJ: 2117/01-01-19-13

Dubrovnik, 26. travnja 2019.

Na temelju članka 48. Zakona o lokalnoj i područnoj (regionalnoj) samoupravi («Narodne novine», broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17) i članka 41.Statuta Grada Dubrovnika ("Službeni glasnik Grada Dubrovnika", broj 4/09, 6/10, 3/11, 14/12, 5/13 i 6/13 - pročišćeni tekst i 9/15), Gradonačelnik Grada Dubrovnika donio je

**Z A K LJ U Č A K**

1. Utvrđuje se Prijedlog zaključka o prihvaćanju Izvješća o izvršenju Programa gradnje objekata i uređaja komunalne infrastrukture za 2018. godinu i dostavlja Gradskom vijeću Grada Dubrovnika na raspravu i prihvaćanje.
2. Izvjestitelj o ovom predmetu bit će pročelnik Upravnog odjela za izgradnju i upravljanje projektima Srđan Todorovski.

 Gradonačelnik:

 Mato Franković

DOSTAVITI:

1. Gradsko vijeće Grada Dubrovnika
2. Upravni odjel za za izgradnju i upravljanje projektima, ovdje
3. Upravni odjel za poslove gradonačelnika, ovdje
4. Pismohrana

* 1. **G r a d s k o v i j e ć e**

KLASA:

URBROJ:

Dubrovnik,

Na temelju članka 32. Statuta Grada Dubrovnika („Službeni glasnik Grada Dubrovnika“, broj 4/09, 6/10, 3/11, 14/12, 5/13, 6/13 - pročišćeni tekst, 9/15 i 5/18), Gradsko vijeće Grada Dubrovnika, na --. sjednici, održanoj --. -------- 2019., donijelo je

**Z A K L J U Č A K**

1. Prihvaća se Izvješće o izvršenju Programa gradnje objekata i uređaja komunalne infrastrukture za 2018. godinu.
2. Tekst Izvješća o izvršenju Programa gradnje objekata i uređaja komunalne infrastrukture za 2018. godinu čini sastavni dio ovog zaključka.

 Predsjednik Gradskog vijeća:

 mr. sc. Marko Potrebica

Temeljem odredbi članka 71. stavak 1. Zakona o komunalnom gospodarstvu ("Narodne novine" br. 68/2018. - u daljem tekstu :Zakon), i članka 41. Statuta Grada Dubrovnika (Službeni glasnik Grada Dubrovnika broj 4/09., 6/10., 3/11., 14/12., 5/13. i 6/13.- pročišćeni tekst i 9/15), Gradonačelnik Grada Dubrovnika dana \_\_\_\_\_\_\_\_\_\_\_\_\_\_\_\_\_\_\_ godine, donosi

 **I Z V J E Š Ć E**

 **o izvršenju Programa gradnje objekata i uređaja**

 **komunalne infrastrukture za 2018. godinu**

1. UVOD

Programom gradnje objekata i uređaja komunalne infrastrukture odnosno njegovim Izmjenama i dopunama za 2018. godinu (Službeni glasnik Grada Dubrovnika 3/18, 14/18 i 25/18 i ) u nastavku teksta Program za 2018. - utvrđen je: opis poslova s procjenom troškova za gradnju pojedinih objekata i uređaja, te za nabavu opreme i iskaz financijskih sredstava potrebnih za ostvarivanje Programa s naznakom izvora financiranja po djelatnostima.

Ovaj Program financirao se u 2018. godini iz komunalnog doprinosa, proračunskih sredstava, prenesenog neutrošenog viška komunalnog doprinosa iz 2017.g., kredita (iz 2018.) i fondova.

Komunalnog doprinosa utrošeno je 17.408.066,49 kn od 20.000.000,00 kn planiranog komunalnog doprinosa, proračunskih sredstava utrošeno je 1.246.222,94 kn od planiranih 2.520.000 kn. Od planiranih 11.824.200,00 kn prenesenog viška prihoda iz 2017.g. utrošeno je 9.480.446,87 kn, dok je sredstava iz kredita potrošeno 5.016.487,49 kn od planiranih 6.340.000,00 kn, a sredstva iz fondova su utrošena u iznosu 100 % u iznosu od planiranih 1.257.600,00 kn.

Programom za 2018. utvrđeni su objekti i uređaji komunalne infrastrukture koji su se pripremali za izgradnju i čija se izgradnja planirala tijekom 2018. godine i to za: nerazvrstane ceste i nabavu opreme za nerazvrstane ceste i javne površine, javnu rasvjetu, groblja i javne površine.

Ovo Izvješće podnosi se za razdoblje trajanja Programa za 2018. godinu, od 01. siječnja 2018. do 31. prosinca 2018. godine

II. ULAGANJE U NERAZVRSTANE CESTE

Tijekom izvještajnog razdoblja napravljene su potrebne geodetske snimke, projekti, radovi i nadzor u iznosu od 13.086.722,23 kune (od 18.527.000,00 kn planiranih). Ukupni iskorišteni iznos se sastoji od: 125.000,00 kn proračunskih sredstava 7.037.529,26 kn komunalnog doprinosa, 5.015.707,95 kn prenesenog viška prihoda iz 2017. i 908.485,02 kn kredita za slijedeće projekte:

|  |
| --- |
| **ULAGANJE U NERAZVRSTANE CESTE 2018.** |
| r.b | NAZIV PROJEKTA | PLANIRANI PROGRAM 2019. | IZVRŠENO |
| *UKUPNO* | *Proračunska sredstva* | *Komunalni doprinos* | *Preneseni višak prihoda iz 2017.* | *Kredit* | *Fondovi* |
| 1 | 2 | 3 | *4 = (5+6+7+8+9)* | *5* | *6* | *7* | *8* | *9* |
| 1 | PROJEKTNA DOKUMENTACIJA  | 400.000,00 | 125.000,00 | 125.000,00 |   |   |   |   |
| 2 | KARDINALA STEPINCA - IVA DULČIĆA | 55.000,00 | 54.375,00 |   | 54.375,00 |   |   |   |
| 3 | PARKING HRVI | 2.198.400,00 | 287.975,00 |   |   | 287.975,00 |   |   |
| 4 | CESTA- ZGRADE HRVI | 645.000,00 | 0,00 |   |   |   |   |   |
| 5 | NIKA I MEDA PUCIĆA | 779.500,00 | 600.839,38 |   | 600.839,38 |   |   |   |
| 6 | IZMJEŠTANJE KOMUNALNIH INSTALACIJA | 240.000,00 | 238.405,63 |   | 238.405,63 |   |   |   |
| 7 | VODOOSKRBA ŠTIKOVICA-VRBICA-LOZICA-MOKOŠICA | 60.000,00 | 36.305,00 |   | 36.305,00 |   |   |   |
| 8 | VUKOVARSKA ULICA II FAZA | 2.000.000,00 | 1.586.217,97 |   |   | 677.732,95 | 908.485,02 |   |
| 9 | ANDRIJE HEBRANGA OBORINSKA ODVODNJA | 97.500,00 | 0,00 |   |   |   |   |   |
| 10 | CESTA MOST DR. FRANJA TUĐMANA - OSOJNIK | 1.250.000,00 | 215.478,30 |   | 215.478,30 |   |   |   |
| 11 | CESTA OSOJNIK LJUBAČ | 500.000,00 | 0,00 |   |   |   |   |   |
| 12 | CESTA GORNJA SELA  | 210.000,00 | 0,00 |   |   |   |   |   |
| 13 | TEHNIČKO TEHNOLOŠKI BLOK OSOJNIK | 180.000,00 | 156.625,00 |   | 156.625,00 |   |   |   |
| 14 | Povrat dijela kredita utrošenog za izgradnju nerazvrstanih cesta u 2012, 2013. i 2014.g. | 4.050.000,00 | 4.050.000,00 |   |   | 4.050.000,00 |   |   |
| 15 | PROMETNE POVRŠINE | 5.848.600,00 | 5.717.789,70 |   | 5.717.789,70 |   |   |   |
| 16 | SEMAFORI | 53.000,00 | 17.711,25 |  | 17.711,25 |   |   |   |
|   | **UKUPNO** | **18.527.000,00** | **13.086.722,23** | **125.000,00** | **7.037.529,26** | **5.015.707,95** | **908.485,02** | **0,00** |

1. Projektna dokumentacija – Priprema i izrada projektne dokumentacije kao preduvjet za početak građevinskih radova na prometnicama Grada Dubrovnika koje je bilo potrebno rekonstruirati i opremiti sa pripadajućom infrastrukturom. Od planiranih 400.000,000 kn izvršeno je 125.000,00 kn.
2. Kardinala Stepinca - Iva Dulčića - Rekonstrukcija ulice Kardinala Stepinca sa izgradnjom nogostupa, oborinske kanalizacije i mrežom javne rasvjete. Od planiranih 55.000,00 kn, izvršeno 54.375,00 kn za izradu projektne dkumentacije.
3. Parking HRVI- Izgradnja parkinga ispod zgrada HRVI-a u Mokošici. Od planiranih 2.198.400,00 kn izvršeno je 287.975,00 kn za projektantske usluge i geotehnička istraživanja. U sklopu projektantskih usluga napravljene su izmjene projektne dokumentacije radi racionalizacije projekta čiji se početak radova očekuje sredinom 2019.godine
4. Cesta-Zgrade HRVI - Nastavak izgradnje pristupne prometnice sa cjelokupnom infrastrukturom prateći izgradnju zgrada HRVI-a, Od planiranih 654.000,00 kn izvršeno je 0,00 kn budući da raspisana javna nabava za izvođenje radova nije dovršena do kraja 2018.godine.
5. Nika i Meda Pucića – od planiranih 779.000,00 kn izvršeno 600.839,38 kn za završetak uređenja dijela šetnice u Lapadu.
6. Izmještanje komunalnih instalacija –od planiranih 240.000,00 kn izvršeno 238.405,63 kuna za izmještanje telekomunikacijskog kabela na Ilijinoj glavici
7. Vodoopskrba Štikovica – Vrbica – Lozica – Mokošica - Sredstva potrebna za realizaciju projekta, sukladno sporazumu o sufinanciranju sa Vodovodom Dubrovnik d.o.o. u sklopu kojeg je izvođenje oborinske odvodnje kod Tertmoterapijje u Staroj Mokošici. Od planiranih 60.000,00 kn izvršeno 36.305,00 kn.
8. Vukovarska ulica II faza - Izvođenje radova na nastavku polaganja instalacija oborinske odvodnje na potezu od Bazena do BP INA.Od planiranih 2.000.000,00 kn izvršeno je 1.586.217,97 kn.
9. Oborinska odvodnja Andrije Hebranga - Izgradnja kolektora oborinske odvodnje – zapadni dio od ulice Kunske do Rotora, rješenje oborinskih voda koje se slijevaju Kunskom ulicom sa poteza Ulice S. Cvijića do ulice A.Hebranga sve do postojećeg ispusta oborinskih voda u Luci Gruž. Od planiranih 97.500,00 kn izvršeno je 0,00 kn. Budući se radi o projektnoj dokumentaciji koja je naručena i u izradi, rashodi će biti evidentirani po dostavi projekata u 2019.g.
10. Cesta Most dr. Franja Tuđmana-Osojnik - Sklopljeni su ugovori za izvođenje radova , stručni nadzor, geodetske usluge pri izvođenju radova za izgradnju nove ceste koja bi povezivala Most dr. Franja Tuđmana i Put za Osojnik čiji se početak radova planira u 2019. Od planiranih 1.250.000,00 kn izvršeno 215.487,30 kn za projektantske i geodetske usluge.
11. Cesta Osojnik – Ljubač - Pokrenute nabave i sklopljeni ugovori za projektantske i geodetske usluge . Od planiraniranih 500.000,00 kn izvršeno 0,00 kn budući se radi o projektnoj dokumentaciji koja je naručena i u izradi rashodi će biti evidentirani po dostavi projekata u 2019.g.
12. Cesta Gornja sela - Od planiranih 210.000,00 kn izvršeno 0,00 kn . Budući se radi o projektantskim uslugama koje su naručeni i u izradi, rashodi će biti evidentirani po dostavi projekata u 2019.g.
13. Tehničko tehnološki blok – Od planiranih 180.000,00 kn, izvršeno je 156.625,00 kn za geodetske i projektantske usluge za izgradnju ceste u obuhvatu UPU-a Tehničko-tehnološki blok Osojnik.
14. Povrat kredita utrošenog za izgradnju nerazvrstanih cesta u 2012, 2013. i 2014.g. - Tijekom 2018. godine, sukladno odluci o zaduživanju Grada Dubrovnika i Ugovora o kreditu br. 16/12 kod HBOR-a iz 2012.g. nastavlja se otplata kredita HBOR-a koji je korišten za izgradnju komunalne infrastrukture tijekom 2012, 2013. i 2014.godine te su sredstava iz prenesenog viška komunalnog dopinosa iz 2017. godine iskorištena u potpunosti za otplatu dijela glavnice dijela kredita utrošenog za izgradnju nerazvrstanih cesta u iznosu od 4.050.000 kn.
15. Prometne površine – radovi i nabava opreme za održavanje i opremanje javnih površina i prometnica na području Grada Dubrovnika. Od planiranih 5.848.600,00 kn izvršeno je 5.717.789,70 kn.
16. Semafori - oprema, održavanje i modernizacija opreme. Planirano 53.000,00 kn, izvršeno 17.711,25 kn.

III ULAGANJA U JAVNU RASVJETU

Tijekom 2018.g. napravljeni su projekti, sklopljeni su ugovori za izvođenje radova i stručni nadzor nad izvođenjem radova izgradnje javne rasvjete. Radovi započeti na nekim projektima u 2017.g. zbog vremenskih neprilika ( jakih i stalnih kiša ) i blagdana nisu u potpunosti završeni, nego se njihovo izvođenje nastavilo u 2018 godini. Od ukupno planiranih 2.923.500,00 kn, iskorišteni iznos je 2.773.514,54 kune komunalnog doprinosa.

|  |
| --- |
| **ULAGANJA U JAVNU RASVJETU 2018.** |
| r.b | NAZIV PROJEKTA | PLANIRANI PROGRAM 2019. | IZVRŠENO |
| *UKUPNO* | *Proračunska sredstva* | *Komunalni doprinos* | *Preneseni višak prihoda iz 2017.* | *Kredit* | *Fondovi* |
| 1 | 2 | 3 | *4 = (5+6+7+8+9)* | *5* | *6* | *7* | *8* | *9* |
| 1 | PINJI (ZATON) | 230.000,00 | 227.710,00 |   | 227.710,00 |   |   |   |
| 2 | CERJAN, PUT NA MORE | 991.000,00 | 990.136,56 |   | 990.136,56 |   |   |   |
| 3 | ZATON-BUNICA | 750.000,00 | 614.173,25 |   | 614.173,25 |   |   |   |
| 4 | ANTE ŠERCERA | 260.000,00 | 256.830,98 |   | 256.830,98 |   |   |   |
| 5 | JAVNA RASVJETA STARA MOKOŠICA | 20.500,00 | 20.500,00 |   | 20.500,00 |   |   |   |
| 6 | JAVNA RASVJETA OSOJNIK | 322.000,00 | 316.057,50 |   | 316.057,50 |   |   |   |
| 7 | JAVNA RASVJETA MIRINOVO | 350.000,00 | 348.106,25 |   | 348.106,25 |   |   |   |
|   |   |   | 0,00 |   |   |   |   |   |
|   | **UKUPNO** | **2.923.500,00** | **2.773.514,54** | **0,00** | **2.773.514,54** | **0,00** | **0,00** | **0,00** |

1. Pinji (Zaton) - ulaganje u radove, nabavku opreme i izvođenje javne rasvjete i stručni nadzor u Zatonu na lokalitetu Pinji. Od planiranih 230.000,00 kn izvršeno je 227.710,00 kn.
2. Čerjan, Put na More - ulaganje u radove i nabavku opreme za javnu rasvjetu i stručni nadzor na lokalitetu Čerjan u Zatonu i Put na more u Rožatu. Od planiranih 991.000,00 kuna izvršeno je 990.136,56 kn.
3. Zaton-Bunica -od planiranih 750.000,00 kn izvršeno je 614.173,25 kn za rekonstrukciju postojeće i izgradnju nove mreže i stručni nadzor.
4. Javna rasvjeta u ulici Ante Šercera - od planiranih 260.000,00 kn, izvršeno je 256.830,98 kn za izgradnju nove mreže i stručni nadzor, od ulice Iva Vojnovića do bolnice na Medarevu.
5. Izgradnja nove mreže -Javna rasvjeta i u Staroj Mokošici. Od planiranih 20.500,00 kn, izvršeno je 20.500,00 kn za izradu projektne dokumentacije i stručni nadzor..
6. Javna rasvjeta Osojnik- od planiranih 322.000,00 kuna , izvršeno je 316.057,50 kn za rekonstrukciju postojeće i izgradnju nove mreže i stručni nadzor.
7. Izgradnja nove mreže - Javna rasvjeta Mirinovo.Od planiranih 350.000,00 kn, izvršeno je 348.106,25 kn za izradu projektne dokumentacije, dio radova i stručni nadzor na potezu od ispod Mosta dr. F. Tuđmana do igrališta u Staroj Mokošici

IV. ULAGANJA U GROBLJA

Građenje groblja tijekom 2018.g. je financirano je proračunskim sredstvima, prenesenim viškom prihoda iz 2017. i sredstavima komunalnog doprinosa u ukupnom iznosu od 5.626.387,64 kn, od toga 453.822,94 kn proračunskih sredstava, 388.000 kn prenesenim viškom prihoda iz 2017. i 4.784.564,70 kn sredstava komunalnog doprinosa za namjene kako slijedi:

|  |
| --- |
| **ULAGANJA U GROBLJA 2018.** |
| r.b | NAZIV PROJEKTA | PLANIRANI PROGRAM 2019. | IZVRŠENO |
| *UKUPNO* | *Proračunska sredstva* | *Komunalni doprinos* | *Preneseni višak prihoda iz 2017.* | *Kredit* | *Fondovi* |
| 1 | 2 | 3 | *4 = (5+6+7+8+9)* | *5* | *6* | *7* | *8* | *9* |
| 1 | IZGRADNJA GROBLJA NA DUBCU | 6.985.100,00 | 5.626.387,64 | 453.822,94 | 4.784.564,70 | 388.000,00 |   |   |
|   |   |   |   |   |   |   |   |   |
|   | **UKUPNO** | **6.985.100,00** | **5.626.387,64** | **453.822,94** | **4.784.564,70** | **388.000,00** | **0,00** | **0,00** |

1. Izgradnja groblja na Dubcu

Rashodi za građenje groblja su vezani za sufinanciranje, zajedno sa Općinom Župa dubrovačka, izgradnje groblja sa svim pratećim objektima i infrastrukturom ukupnog kapaciteta od 3566 ukopnih mjesta. Projekt će se nastaviti u 2019. i 2020.g. Od planiranih 6.985.100,00 kn, izvršeno je 5.626.387,64 kn.

V. JAVNE POVRŠINE

U 2018. godini program je realiziran proračunskim sredstvima, prenesenim viškom prihoda iz 2017.sredstvima komunalnog doprinosa te sredstvima iz kredita i fondova u ukupnom iznosu od 12.922.199,38 kn, od toga 667.400,00 kn proračunskih sredstava, 4.076.738,92 kn prenesenim viškom prihoda iz 2017., 2.812.457,99 kn sredstava komunalnog doprinosa, 4.108.002,47 kn kredita i 1.257.600,00 kn sredstava iz fondova za namjene kako slijedi:

|  |
| --- |
| **ULAGANJA U JAVNE POVRŠINE 2018.** |
| r.b | NAZIV PROJEKTA | PLANIRANI PROGRAM 2019. | IZVRŠENO |
| *UKUPNO* | *Proračunska sredstva* | *Komunalni doprinos* | *Preneseni višak prihoda iz 2017.* | *Kredit* | *Fondovi* |
| 1 | 2 | 3 | *4 = (5+6+7+8+9)* | *5* | *6* | *7* | *8* | *9* |
| 1 | SANACIJA RIVE ROŽAT | 831.200,00 | 77.500,00 |   |   | 77.500,00 |   |   |
| 2 | WC KALAMOTA | 720.000,00 | 527.689,50 |   |   | 277.689,50 |   | 250.000,00 |
| 3 | DJEČJI VRTIĆ PALČICA | 9.000.000,00 | 9.410.790,97 | 637.400,00 | 361.746,19 | 3.296.042,31 | 4.108.002,47 | 1.007.600,00 |
| 4 | ULAGANJA U DJEČJA IGRALIŠTA | 1.880.000,00 | 1.876.711,80 |   | 1.876.711,80 |   |   |   |
| 5 | IGRALIŠTE GRUŽ | 1.000.000,00 | 999.507,11 |   | 574.000,00 | 425.507,11 |   |   |
| 6 | BOČALIŠTE MOKOŠICA | 35.000,00 | 30.000,00 | 30.000,00 |   |   |   |   |
|   | **UKUPNO** | **13.466.200,00** | **12.922.199,38** | **667.400,00** | **2.812.457,99** | **4.076.738,92** | **4.108.002,47** | **1.257.600,00** |

* 1. Sanacija rive Rožat - Od planiranih 831.200,00 kn, izvršeno je 77.500,00 kn za izradu glavnog i izvedbenog projekta te geodetskog snimka za radove čija se realizacija očekuje sredinom 2019.godine.
	2. WC Kalamota – Od planiranih 720.000,00 kn, izvršeno je 527.689,50 kn za radove adaptacije javnog wc-a na Kalamoti i stručni nadzor.
	3. Dječji vrtić Palčica - Nadogradnja i rekonstrukcija dječjeg vrtića kojom se povećao smještajni kapacitet, za 8 odgojnih skupina, izgradio se i novi priključak na Put I. Vojnovića ,novo parkiralište ispred vrtića. Od planiranih 9.000.000,00 kn, izvršeno je 9.410.790,97 kn.
	4. Ulaganje u dječja igrališta - rashodi utrošeni za rekonstrukciju dječjih igrališta kao i za nabavu opreme dječjih igrališta. Od planiranih 1.880.000,00 kn, izvršeno je 1.876.711,80 kn.
	5. Igralište Gruž - uređenje igrališta i izgradnja pomoćne zgrade sa wc-om, svlačionicom i spremištem. Od planiranih radova u vrijednosti 1.000.000,00 kn izvršeno je 999.507,11 kn.
	6. Boćalište Mokošica - Izvođenje radova na izgradnji potpornih zidova,sanaciji boćališta i pratećih prostorija. Od planiranih 35.000,00 kn izvršeno je 30.000,00 kn za izradu projektne dokumentacije.

VI. IZVRŠENJE

|  |
| --- |
| **PREGLED IZVRŠENJA PROGRAMA GRADNJE OBJEKATA I UREĐAJA KOMUNALNE INFRASTRUKTURE ZA 2018.GODINU PO IZVORIMA FINANCIRANJA**  |
| *r.b.* | *Izvor financiranja* | *PLANIRANO* | *OSTVARENO* |
| 1 | Komunalni doprinos  | 20.000.000 | 17.408.066,49 |
| 2 | Proračunska sredstva | 2.520.000 | 1.246.222,94 |
| 3 | Preneseni višak prihoda iz 2017. | 11.824.200 | 9.480.446,87 |
| 4 | KREDIT ( novi 2018.) | 6.340.000 | 5.016.487,49 |
| 4 | Fondovi | 1.257.600 | 1.257.600,00 |
| **UKUPNO** | **41.941.800** | **34.408.823,79** |

 

R E P U B L I K A H R V A T S K A

DUBROVAČKO-NERETVANSKA ŽUPANIJA

 **GRAD DUBROVNIK**

Upravni odjel za izgradnju i upravljanje projektima

KLASA: 363-01/17-09/33

URBROJ: 2117/01-24-19-12

Dubrovnik, 25. travnja 2019.

 GRADONAČELNIK

 - ovdje -

PREDMET: Prijedlog zaključka o donošenju Izvješća o izvršenju Programa gradnje objekata i uređaja komunalne infrastrukture za 2018. godinu.

Na osnovu članka 30. stavak 4. Zakona o komunalnom gospodarstvu ("Narodne novine" br. 36/95, 109/95, 21/96, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 56/13, 94/13, 153/13, 147/14, 36/15.147/14, 36/15 i 68/18) izvršno tijelo jedinice lokalne samouprave dužno je svake godine podnijeti predstavničkom tijelu jedinice lokalne samouprave izvješće o izvršenju Programa gradnje objekata i uređaja komunalne infrastrukture za prethodnu kalendarsku godinu.

Programom gradnje objekata i uređaja komunalne infrastrukture, odnosno njegovim izmjenama i dopunama definirani su opis i opseg radova gradnje objekata i uređaja komunalne infrastrukture tijekom godine, a koji je objavljen u( Službenom glasniku Grada Dubrovnika broj 3/18, 14/18 i 25/18)

S tim u svezi predlaže se Gradonačelniku Grada Dubrovnika donijeti slijedeći :

 **Z A K LJ U Č A K**

1. Utvrđuje se prijedlog zaključka o prihvaćanju Izvješća o izvršenju Programa gradnje objekata i uređaja komunalne infrastrukture za 2018. godinu i prosljeđuje Gradskom vijeću Grada Dubrovnika na raspravu i donošenje.

Tekst Izvješća o izvršenju Programa gradnje objekata i uređaja komunalne infrastrukture za 2018. godinu je u privitku.

2. Izvjestitelj po ovom predmetu će biti pročelnik Upravnog odjela za izgradnju i upravljanje projektima Srđan Todorovski.

PRILOZI: 1

- kao u tekstu

 PROČELNIK

 Srđan Todorovski, mag. ing. aedif.

1. Naslovu
2. Evidencija odjela, ovdje
3. Pismohrana